Martinet pescataire - Biquipedia, a enziclopedia libre

# Martinet pescataire

### De Biquipedia

Martinet pescataire
Martinet pescataire (Alcedo atthis)
Estato de conserbazión

En regresión.

Clasificazión zentifica

Dominio: | Eukaryota
Reino: | Animalia
Filo: | Chordata
Clase: | Aves
Orden: | Coraciiformes
Familia: | Alcedinidae
Chenero: | Alcedo
Espezie: | A. atthis

Nomenclatura binomial
Alcedo atthis
Linnaeus, 1758

O martinet pescataire (Alcedo atthis (L., 1758)), u bernat pescataire en a Ribagorza, ye un muixón d'a familia d'es alzedinidos de colors muito bitarizas, naranchencas per a tripa e á redol d'es güellos, e carauteristicament d'una tonalidat azul u torquesa per as partis més superiors d'o cuerpo, con brilluras metalicas en totas as plomas suyas. No tién dimorfismo sexual.

Gosa á trobar-se no luén d'es corsos d'augua, encara que no s'está á ro puesto més tiempos que ta medrar es niedos en reproduixir-se, mobindo-se de puesto t'altro per a resta de l'añada, se diz que tién abitos transhumants.

As suyas carauteristicas fesicas, á més d'as colors, el fan inconfundible; una mida chicolona (no guaire més de 15cm de lonchitut) con una capeza sorprendentament grandiza per a mida d'o cuerpo, e unas aletas plen curtas que no rebasan es 16cm d'amplaria en bolar l'animal, fan que tienga un aspeuto carauteristico. Ye un muixonet pescataire, como ro suyo nome endica, e con unas singulars trazas en arrullar-se de capeza ta l'augua, pesca chicoz peixes que prebiament embeye d'alto d'una branca u altro elemento de l'ambient, d'on agüella per posibles presas.

O martinet pescataire con un peixe en o pico.

Altras begadas, cuan a baseta á on se troba pescando no tién garra puesto á on aposar-se, o martinet s'está en alto á l'aire batindo ras aletas rapedament, de manera semilar como fan es ziquilins, e d'allá se deixa cayer de capeza ta l'augua cuan embeye ra presa.

Construye es niedos en as ripas talutadas d'es ríos u barranques á on hi abunden es peixez que consume. O niedo ye alabez escardato d'a tierra con forma de tunel que puet plegar ta més d'un metro de fondo, estando-ne ra rematanza una rudimentaria cambra de cría á on medrarán es pollez luén d'es periglos d'o suyo ambient, como ras loiras, coluebras u ratas d'augua.

## [Editar] Enrastres externos

- Biquiespezies tien un articlo sopre Alcedo atthis.
- Se beigan as imachens de Commons sobre os martinez pescataires.

- (en) Bideos d'o martinet en o portal Internet Bird Collection

- (en) O martinet pescataire

Retrieved from "http://an.wikipedia.org../../../m/a/r/Martinet_pescataire.html"

Categorías: Alcedo | Fauna d'Aragón

##### Views

- Articlo
- Descusión
- Current revision

##### Rechirar

##### Atras luengas

- Български
- Česky
- Cymraeg
- Dansk
- Deutsch
- English
- Esperanto
- Español
- Eesti
- Suomi
- Français
- Galego
- Magyar
- Ido
- Italiano
- 日本語
- 한국어
- Lietuvių
- മലയാളം
- Bahasa Melayu
- Nederlands
- ‪Norsk (bokmål)‬
- Polski
- Português
- Svenska
- 中文